П Р О Т О К О Л   № 13
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 26.07.2022 г. 

Днес, 26.07.2022 г. /вторник/, от 11.00 часа, се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ.

Д Н Е В Е Н   Р Е Д:

1. ОТНОСНО: Писмо вх. № ВСС-10538/18.07.2022 г. от АГП със становище от главния прокурор по предложението на административния ръководител на Районна прокуратура - Пазарджик за разкриване на 1 щ. бр. за длъжност „прокурорски помощник“. 

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. РАЗКРИВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „прокурорски помощник“ в Районна прокуратура - Пазарджик.
МОТИВИ: Предвид високата натовареност за последните три години и ниското съотношение брой съдебни служители/брой магистрати, съобразно приетите критерии за разпределяне на прокурорски помощници в структурата на ПРБ е налице основание за разкриване на още една щ. бр. за прокурорски помощник в РП-Пазарджик

Съгласно писмо вх. № ВСС-5635/06.04.2022 г. от главния прокурор увеличението на щатната численост на съдебните служители е финансово обезпечено за сметка на утвърдения бюджет на ПРБ за 2022 г.

ВНАСЯ предложението в заседание на Прокурорската колегия на Висшия съдебен съвет, насрочено на 27.07.2022 г., за разглеждане и произнасяне. 

2. ОТНОСНО: Предложение вх. № ВСС-10737/21.07.2022 г. от главния прокурор за разкриване на 1 щ. бр. за длъжност „старши експерт“ в дирекция „Публична комуникация“ в Администрацията на главния прокурор и трансформиране на 1 щ. бр. за длъжност „съдебен деловодител“ в 1 щ. бр. за длъжност „главен специалист-организационна дейност“ в Окръжна прокуратура – София.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. РАЗКРИВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „старши експерт“ в дирекция „Публична комуникация“, в Администрацията на главния прокурор.
МОТИВИ: След извършена структурна реформа в АГП е създаден нов отдел „Международни отношения“ за обезпечаване на международната дейност в ПРБ. Утвърдените 3 щ. бр. са недостатъчни за осигуряване на дейността, свързана с осъществяването на текуща и дългосрочна политика, планове и практика, влияещи върху дейността на ПРБ, свързана с европейски и други международни институции и организации, поради което предложението за увеличаване щата на АГП с още една експертна длъжност „старши експерт“ е обосновано.

2.2. ДАВА СЪГЛАСИЕ за трансформиране на 1 щ. бр. за длъжност „съдебен деловодител“ в 1 щ. бр. за длъжност „главен специалист-организационна дейност“ в Окръжна прокуратура – София.
МОТИВИ: Към настоящия момент в ОП-София дейността по административното и организационното обслужване на административния ръководител, дейностите по координация и комуникация с други прокуратури, органи и институции е възложена на служител завеждащ служба „Регистратура и деловодство“.
Предвид големия обем на документооборота, допълнителни задължения и отговорности тези функции следва да бъдат възложени на служител от общата администрация, поради което предложението е обосновано.
Увеличението на щатната численост в Администрацията на главния прокурор и разликата в размера на възнаграждението за предложената трансформация в Окръжна прокуратура – София ще бъде финансово обезпечено за сметка на проектобюджета за 2022 г.
ВНАСЯ предложението в заседание на Прокурорската колегия на Висшия съдебен съвет, насрочено на 27.07.2022 г., за разглеждане и произнасяне. 

3. ОТНОСНО: Доклад от Пенка Братанова-Младенова председател на Окръжен съд – Кюстендил и ръководител на проект „Осигуряване на реално обществено участие в правораздаването чрез института на съдебните заседатели“ с предложение за сключване на граждански договор за изпълнение на функции на координатор по проекта за периода от 01.08.2022 г. до 30.11.2022 г. 

КОМИСИЯ „СЪДЕБНА АДМИНИСТРАЦИЯ“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
    РЕШИ:

3.1. ДАВА СЪГЛАСИЕ на Пенка Братанова-Младенова председател на Окръжен съд – Кюстендил и ръководител на проект „Осигуряване на реално обществено участие в правораздаването чрез института на съдебните заседатели“ за сключване на граждански договор за изпълнение на функции на координатор по проекта, за периода от 01.08.2022 г. до 30.11.2022 г. 
3.2. Изпраща решението на комисия „Бюджет и финанси", за съгласуване.

4. ОТНОСНО: Промяна на решение по т. 17 от протокол № 28/20.07.2022 г. на Прокурорската колегия на Висшия съдебен съвет.

МОТИВИ: Решение на Съдийска колегия на Висшия съдебен съвет по протокол № 30/22.07.2022 г., т. 1.

УВАЖАЕМИ ЧЛЕНОВЕ НА ВИСШИЯ СЪДЕБЕН СЪВЕТ,

Комисия „Съдебна администрация” предлага на Прокурорската колегия на Висшия съдебен съвет да приеме следното решение:

ПРОЕКТ

  ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ИЗМЕНЯ решение на Прокурорската колегия на Висшия съдебен съвет по от протокол № 28/20.07.2022 г., т. 17, като текста в раздел I, II и III: „считано от 27.07.2022 г.“ се променя на: „считано от 28.07.2022 г.“

2. ДОПУСКА на основание чл. 36, ал. 5 от Правилника за организацията на дейността на Висшия съдебен съвет и неговата администрация, поправка на очевидна фактическа грешка в решение по т. 17 от протокол № 28/20.07.2022 г. на Прокурорската колегия на Висшия съдебен съвет като в раздел IV вместо „служителите от администрациите на следствения отдел на Специализираната прокуратура и служителите на Апелативната специализирана прокуратура…“ да се чете „служителите от администрациите на Специализираната прокуратура и служителите на Апелативната специализирана прокуратура…“.

ВНАСЯ предложението в заседание на Прокурорската колегия на Висшия съдебен съвет, насрочено на 27.07.2022 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:        /п/
			ГЕРГАНА МУТАФОВА

          ЧЛЕНОВЕ: 
                                        /п/
         КАЛИНА ЧАПКЪНОВА 
                                            
                                                   /п/
                                              СТЕФАН ПЕТРОВ